Source: https://www.velky-krtis.sk/?id_menu=13822&module_action__25909__id_vzn=14566&module_action__25909__year=2015
Timestamp: 2019-08-19 00:27:37+00:00

Document:
Všeobecne záväzné nariadenie Mesta Veľký Krtíš č. 2/2015 o bezúročnom splácaní ceny bytu
Mesta Veľký Krtíš č. 2/2015 o bezúročnom splácaní ceny bytu
Mestské zastupiteľstvo vo Veľkom Krtíši na základe ust. § 6 a § 11 ods. 4. písm. g, zákona č. 369/1990 Zb. o obecnom zriadení v znení neskorších predpisov a na základe ust. 18b ods. 3 zákona č. 182/1993 Z. z. o vlastníctve bytov a nebytových priestorov v znení neskorších predpisov sa uznieslo na tomto Všeobecne záväznom nariadení (ďalej len „VZN“):
Účelom tohto VZN Mesta Veľký Krtíš je upraviť spôsob bezúročného splácania ceny bytu alebo ateliéru a pozemku v súlade s ust. 18b ods. 3 zákona č. 182/1993 Z. z. o vlastníctve bytov a nebytových priestorov v znení neskorších predpisov (ďalej len „zákon o vlastníctve bytov a nebytových priestorov“).
1) Cena bytu alebo ateliéru sa stnovuje na základe ust. § 18 zákona č. 182/1993 Z. z. o vlastníctve bytov a nebytových priestorov.
2) Ak sa prevádza byt alebo ateliér z vlastníctva mesta Veľký Krtíš do vlastníctva nájomcu, musí nájomca ako nadobúdateľ pri podpísaní Zmluvy o prevode vlastníctva bytu (ateliéru) uhradiť 25 % z ceny bytu a pozemku určenej podľa § 18, § 18a zákona o vlastníctve bytov a nebytových priestorov. Zostatok ceny je povinný uhradiť v pravidelných mesačných splátkach naneskôr do 5-tich rokov odo dňa podpísania zmluvy o prevode vlastníctva bytu, príapdne zostatok ceny uhradiť podľa splátkového kalendára schváleného mestom.
3) Ak nájomca zaplatí pri podpise zmluvy o prevode vlastníctva bytu v hotovosti minimálne 70 % z ceny bytu, predávajúci mu poskytne zľavu z ceny vo výške 10 %.
4) V prípade bytov v bytových domoch, ktorých výstavba začala pred rokom 1959, s úmyslom uhradiť celú cenu bytu jednorázovo, sa poskytne ďalšia zľava vo výške 40 % z ceny zníženej podľa § 2 ods. 3 VZN.
1) Toto všeobecne záväzné nariadenie schválilo Mestské zastupiteľstvo Mesta Veľký Krtíš dňa 13.05. 2015.
2) Zmeny a doplnenia tohto VZN schvaľuje Mestské zastupiteľstvo Mesta Veľký Krtíš.
3) Toto VZN nadobúda účinnosť 15-tym dňom od vyvesenia. Dňom nadobudnutia účinnosti tohto VZN stráca účinnosť Všeobecne záväzné nariadenie mesta Veľký Krtíš č. 2/2008 o predaji bytov a nebytových priestorov.
(150.2 kB)vzn_2_2015_o_bezurocnom_splacani_ceny_bytu.pdf

References: § 6
 § 11
 § 18
 § 18
 § 18
 § 2